Bandet vant Eurovision Song Contest 2006 med sangen «Hard Rock Hallelujah». Sangen fikk rekordhøye 292 poeng, og dette var Finlands første seier i konkurransen noensinne. Poengrekorden holdt imidlertid bare til 2009, da norske Alexander Rybak vant finalen i Eurovision Song Contest 2009 i Moskva med hele 387 poeng. Lordi deltok på MTV Europe Music Awards 2006 i København, hvor Mr. Lordi delte ut rockeprisen. De hadde også avslutningsnummeret da de sang Hard Rock Hallelujah. Lordi spilte på hovedscenen under Ozzfest 2007, og senere samme år turnerte de med Type O Negative og Twin Method.